Държавен вестник, бр. 94, 2023 г., стр. 89

БРОЙ  94	
Д Ъ Р Ж А В Е Н  В Е С Т Н И К 	
СТР.  89  
(3) Възнаграждението на медиатора се 
определя и изплаща съгласно чл. 47, ал. 5 – 7.
Чл. 52. Висшият съдебен съвет осъщест­
вява контрол за изразходваните средства от 
органите на съдебната власт за изплащане на 
възнаграждения на медиаторите и необходи­
мите разходи за провеждане на процедура по 
съдебна медиация.
ЗАКЛЮЧИТЕЛНИ РАЗПОРЕДБИ
§ 1. Наредбата влиза в сила от 1 юли 2024 г.
§ 2. Наредбата се издава на основание 
чл. 25 от Закона за медиацията.
Представляващ ВСС:
Боян Магдалинчев
Приложение № 1
към чл. 45, ал. 3
Такса за администрирането на процедура по 
медиация към съдебен център в случаите по 
чл. 19, ал. 2 от Закона за медиацията – 30 лв.
Приложение № 2
към чл. 46, ал. 2
Възнаграждение на медиатор към съдебен 
център по медиация за участие в процедура 
по медиация – 100 лв. на час.
8065
НАРЕДБА № 11
от 30 октомври 2023 г.
за структурата и организацията на дейността 
на съдебните центрове по медиация
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат отношени­
ята, свързани с устройството и организацията 
на дейността на съдебните центрове по меди­
ация, наричани по-долу „съдебните центрове“, 
статута и задълженията на координатора 
на съдебния център, както и събирането на 
информация и координирането на дейността 
на центровете.
Чл. 2. Целите на наредбата са създаване 
на структура на съдебните центрове, която 
позволява отчитане на специфичните нужди 
на всеки отделен център, както и гарантира­
не на високото качество на провежданите в 
центровете процедури по медиация.
Чл. 3. В съдебните центрове се провеждат 
процедури по медиация по висящи съдебни 
дела.
Чл. 4. Съдебните центрове осигуряват ор­
ганизацията и условията за провеждането на 
процедурите по медиация по висящи съдебни 
дела, като подпомагат, координират и кон­
тролират дейността на медиаторите съгласно 
наредбата по чл. 25 от Закона за медиацията.
Г л а в а  в т о р а
УСТРОЙСТВО НА СЪДЕБНИТЕ ЦЕНТ­РОВЕ 
ПО МЕДИАЦИЯ
Чл. 5. Съдебен център се създава към всеки 
окръжен съд.
Чл. 6. (1) Към всеки районен съд се създава 
териториално поделение на съдебния център.
(2) Териториалните поделения осигуряват 
условията, необходими за провеждане на 
процедури по медиация.
(3) Териториалните поделения се поддържат 
от съответния районен съд.
Чл. 7. (1) С решение на съдийската колегия 
на Висшия съдебен съвет могат да се създа­
ват самостоятелни съдебни центрове и към 
отделни районни съдилища.
(2) Предложение за създаване на самосто­
ятелен съдебен център към районен съд може 
да се направи и от председателя на районния 
съд или от председателя на съответния ок­
ръжен съд.
(3) Самостоятелен съдебен център се създа­
ва, когато броят на подлежащите на съдебна 
медиация дела в съответния районен съд или 
други обстоятелства налагат това.
(4) Когато към районния съд е създаден 
самостоятелен съдебен център, в този районен 
съд не се разкрива териториално поделение на 
съдебния център към съответния окръжен съд.
(5) При отпадане на необходимостта от са­
мостоятелен съдебен център към районен съд 
по решение на съдийската колегия на Висшия 
съдебен съвет центърът се закрива. Предло­
жението за това се прави по реда на ал. 2.
Чл. 8. (1) Дейността на съдебния център 
се организира от председателя на съда, към 
който е разкрит, или от определен от него 
съдия от същия съд. Председателят може да 
възложи отделни организационни дейности 
на координатора на съдебния център.
(2) Председателят на съда или определеният 
от него съдия анализира данните за дейност­
та на съдебния център, приема промени в 
организацията на работата на центъра и на 
координатора, когато това е необходимо за 
подобряване на дейността на центъра, и осъ­
ществява всички други действия във връзка 
с дейността на центъра.
Чл. 9. (1) Медиаторите към съдебния център 
избират трима свои представители за срок от 
три години, които участват в организацията 
на дейността на центъра.
(2) Представителите на медиаторите:
1. правят предложения за подобряване 
на дейността на центъра и на работата на 
медиаторите;
2. изготвят становища по сигнали във 
връзка с дейността на медиаторите и на съ­
дебния център;
3. участват в комисията за оценка на дей­
ността на медиаторите.